ROZHODNUTIE KOMISIE
zo 14. septembra 2005,
ktorým sa mení a dopĺňa rozhodnutie 2004/233/ES, pokiaľ ide o zoznam laboratórií schválených na kontrolu účinnosti očkovania určitých domácich mäsožravcov proti besnote
[oznámené pod číslom K(2005) 3444]
(Text s významom pre EHP)
(2005/656/ES)
KOMISIA EURÓPSKYCH SPOLOČENSTIEV,
so zreteľom na Zmluvu o zložení Európskeho spoločenstva,
so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3,
keďže:
(1)
Rozhodnutím 2000/258/ES sa určilo laboratórium Agence Française de Sécurité Sanitaire des Aliments de Nancy (laboratórium AFSSA v Nancy) vo Francúzsku ako inštitút zodpovedný za stanovenie kritérií potrebných pre normalizáciu sérologických skúšok určených na sledovanie účinnosti očkovacích látok proti besnote. Rozhodnutím sa taktiež stanovuje, že laboratórium AFSSA v Nancy bude Komisii zasielať zoznam laboratórií v Spoločenstve, ktoré majú byť schválené na vykonávanie týchto sérologických skúšok. Na základe toho má laboratórium AFSSA v Nancy zavedený skúšobný postup na hodnotenie laboratórií, ktoré majú byť schválené na vykonávanie sérologických skúšok.
(2)
Rozhodnutím Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (2), sa na základe výsledkov skúšobných postupov oznámených laboratóriom AFSSA v Nancy vytvoril zoznam schválených laboratórií v členských štátoch.
(3)
V súlade s rozhodnutím 2000/258/ES bolo laboratóriom AFSSA v Nancy schválené jedno laboratórium v Českej republike.
(4)
Preto je vhodné doplniť toto laboratórium do zoznamu schválených laboratórií v členských štátoch, ako je stanovené v prílohe k rozhodnutiu 2004/233/ES.
(5)
Rozhodnutie 2004/233/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2004/233/ES sa oddiel pre Českú republiku nahrádza týmto:
„1.
State Veterinary Institute, National Reference Laboratory (NRL) for Rabies
U Sila 1139
CZ-463 11 Liberec 30
2.
State Veterinary Institute Prague
Sídlištní 136/24
CZ-165 03 Praha“.
Článok 2
Toto rozhodnutie je určené členským štátom.
V Bruseli 14. septembra 2005